Folketing
2010-11-18

Jeg synes, det var et meget kryptisk spørgsmål, som fru Lise von Seelen stillede. Men jeg vil her gerne erkende, at vi har været med til at lægge et loft, fordi der var nogle ublu priser. Det prisloft, vi har lagt, skal indbefatte, at alle de mennesker, der bor på et plejehjem, plejecenter, eller hvad det nu måtte hedde, får fuld forplejning, og at de får en ernæringsmæssigt god og fornuftig kost. Det forventer jeg at kommunerne kan leve op til.